SET ปิดเย็นบวกแรง 13 จุด ลุ้นพรุ่งนี้ทดสอบแนวต้านถัดไป 1,685 จุด
SET ปิดเย็นบวกแรง 13 จุด ลุ้นพรุ่งนี้ทดสอบแนวต้านถัดไป 1,685 จุด ดัชนีปิดตลาดวันนี้ ที่ระดับ 1,673.20 จุด บวก 12.75 จุด หรือ 0.77% มูลค่าการซื้อขาย 5.3 หมื่นล้านบาท
17 เม.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,673.20 จุด บวก 12.75 จุด หรือ 0.77% มูลค่าการซื้อขาย 5.3 หมื่นล้านบาท
10 หุ้นดันดัชนีวันนี้

ด้านนายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยวันนี้กลับมาคึกคักด้วยปริมาณการซื้อขายเพิ่มขึ้นอย่างมีนัยสำคัญ หลังจากผ่านช่วงวันหยุดยาวเทศกาลสงกรานต์ โดยได้รับปัจจัยหนุนจากเงินทุนต่างชาติที่ไหลเข้ามาในภูมิภาคเอเชียอย่างต่อเนื่อง หลังจากประเทศหลักของโลกหวนกลับมาใช้นโยบายการเงินแบบผ่อนคลาย
ขณะเดียวกันเศรษฐกิจของประเทศต่าง ๆ ในภูมิภาคได้ผ่านจุดต่ำสุดและกลับมาฟื้นตัวได้แล้ว ล่าสุด ตัวเลขเศรษฐกิจของจีนออกมาดีกว่าคาด ทั้งผลผลิตมวลรวมภายในประเทศ (GDP) ไตรมาส 1/62 ขยายตัว 6.4% เทียบรายปี, ยอดค้าปลีกเดือน มี.ค.ขยายตัว 8.7% เทียบรายปี ส่วนการผลิตภาคอุตสาหกรรมเดือน มี.ค.ขยายตัว 8.5% เมื่อเทียบเป็นรายปี
ส่วนแนวโน้มการลงทุนในวันพรุ่งนี้ (18 เม.ย.) คาดดัชนีหุ้นไทยมีโอกาสจะปรับตัวขึ้นไปได้ต่อ พร้อมให้แนวต้าน 1,685-1,690 จุด และแนวรับ 1,665 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 3,901,178.85 ล้านบาท ปิดที่ 48.50 บาท เพิ่มขึ้น 0.50 บาท
PTTGC มูลค่าการซื้อขาย 2,180,223.85 ล้านบาท ปิดที่ 70.25 บาท ลดลง 0.25 บาท
EA มูลค่าการซื้อขาย 1,618,538.70 ล้านบาท ปิดที่ 53.00 บาท เพิ่มขึ้น 2.50 บาท
CPALL มูลค่าการซื้อขาย 1,573,995.98 ล้านบาท ปิดที่ 77.25 บาท เพิ่มขึ้น 0.25 บาท
BDMS มูลค่าการซื้อขาย 1,424,330.35 ล้านบาท ปิดที่ 25.25 บาท เพิ่มขึ้น 0.25 บาท